Gandia posa en marxa les brigades de resposta ràpida
14 octubre 2022

## Gandia posa en marxa les brigades de resposta ràpida14 octubre 2022Última actualització: 14 octubre 2022

![](../gestion/img/929d2f59ba028c8b3e133b8420d633c7123ac9a894bfe56362d625ec4d87f93f.jpg)  
  

"Hem de respectar la nostra ciutat i tenir-ne cura. L'Ajuntament té el paper més important i mobilitza tots els recursos econòmics i materials, però necessitem la col·laboració de la immensa majoria de la població per evitar que uns quants embruten el que és de tots" ha afirmat l'alcalde de Gandia, **José Manuel Prieto** durant la presentació de la brigada de resposta ràpida on ha estat acompanyat pels regidors **Miguel Ángel Picornell**, **Nacho Arnau** i **Alícia Izquierdo**.

La primera autoritat ha informat que després d'una fase d'informació ara s'obri una etapa de "_donar canya a aquesta minoria d'incívics que no compleixen les normes alhora que despleguem tots els nostres recursos_".

Durant la compareixença s'ha explicat que la brigada de resposta ràpida està formada per membres de les contractes municipals com són jardins, manteniment, neteja i on la Policia Local també tindrà un paper rellevant gràcies a la policia de barri que es coordinarà amb aquestes brigades. En aquest punt, Prieto ha recordat que la policia de barri incrementarà la seua presència amb una patrulla per la vesprada i que progressivament anirà ampliant la seua presència a tots els barris.

A més del desplegament dels operatius, de manera quinzenal es faran públiques les dades de sancions imposades per incompliment de l'Ordenança de Convivència. "T_enim un servei de recollida de trastos que funciona perfectament, però així i tot, els incívics s'entesten a convertir les zones de contenidors en una exposició de mobles vells. A aquest tipus de comportaments els donarem canya mentre premiarem la immensa majoria de ciutadans que sí que ens ajuden_".

Finalment, Prieto ha recordat que el pressupost d'aquestes contractes s'ha anat augmentant progressivament durant els darrers anys i que el '**Pla Respecte**' és fruit d'aquesta important mobilització de recursos, però que necessita la col·laboració i la complicitat de tots els ciutadans .

[Twittear](https://twitter.com/share)